open-index/open-wikipedia-markdown huggingface dataset:
डूरण्ड रेखा

thumb|right|480px|अफ़गानिस्तान -पाकिस्तान  को बांटने वाली डूरण्ड रेखा
अफगानिस्तान और पाकिस्तान के बीच २४३० किमी॰ लम्बी अन्तरराष्ट्रीय सीमा का नाम **डूरण्ड रेखा** (Durand Line ; पश्तो : د ډیورنډ کرښه‎) है। यह 'रेखा' १८९६ में एक समझौते के द्वारा स्वीकार की गयी थी। यह रेखा पश्तून जनजातीय क्षेत्र से होकर दक्षिण में बलोचिस्तान से बीच से होकर गुजरती है। इस प्रकार यह रेखा पश्तूनों और बलूचों को दो देशों में बाँटते हुए निकलती है। भूराजनैतिक तथा भूरणनीति की दृष्टि से डूरण्ड रेखा को विश्व की सबसे खतरनाक सीमा माना जाता है। अफगानिस्तन इस सीमा को अस्वीकार करता रहा है।

अफगानिस्तान चारों ओर से जमीन से घिरा हुआ है और इसकी सबसे बड़ी सीमा पूर्व की ओर पाकिस्तान से लगी है, इसे डूरण्ड रेखा कहते हैं। यह 1893 में हिंदुकुश में स्थापित सीमा है, जो अफगानिस्तान और ब्रिटिश भारत के जनजातीय क्षेत्रों से उनके प्रभाव वाले क्षेत्रों को रेखांकित करती हुयी गुजरती थी। आधुनिक काल में यह अफगानिस्तान और पाकिस्तान के बीच की सीमा रेखा है। भारत (पी0 ओ0 के0) और अफगनिस्तान बीच भी डुरंड रेखा 106 किमी लंबि सीमा है जो की अपवाद का विषय है।

## नामकरण
इस रेखा का नाम सर मार्टिमेर डूरण्ड के नाम पर रखा गया है जिन्होने अफगानिस्तान के अमीर अब्दुर रहमान खाँ को इसे सीमा रेखा मानने पर राजी किया था।

## इतिहास
1849 में पंजाब पर कब्जा कर लेने के बाद ब्रिटिश सेना ने बेतरतीबी से निर्धारित सिक्ख सीमा को सिंधु नदी के पश्चिम की तरफ खिसका दिया, जिससे उनके और अफगानों के बीच एक ऐसे क्षेत्र की पट्टी रह गयी, जिसमें बिभिन्न पश्तो (पख्तून) कबीले रहते थे। प्रशासन और रक्षा के सवाल पर यह क्षेत्र हमेशा एक समस्या बना रहा। कुछ ब्रिटिश, जो टिककर रहने में यकीन रखते थे, सिंधु घाटी में बस जाना चाहते थे, कुछ आधुनिक विचारों वाले लोग काबूल से गजनी के रास्ते कंधार चले जाना चाहते थे। दूसरे भारत-अफगान युद्ध (1878-80) से आधुनिक सोच वालों का पलड़ा हल्का हो गया और जनजातीय क्षेत्र में विभिन्न वर्गों का प्रभाव लगभग बराबर सा हो गया। ब्रिटेन ने अनेक जनजातीय युद्ध झेलकर डूरण्ड रेखा तक अप्रत्यक्ष साशन द्वारा अपना अधिकार फैला लिया। अफगानों ने अपनी तरफ के क्षेत्रों में कोई बदलाव नहीं किया। 20 वीं शताब्दी के मध्य में रेखा के दोनों ओर के इलाकों में पख्तूनों का स्वाधीनता आंदोलन छिड़ गया और स्वतंत्र पख्तूनिस्तान की स्थापना हो गयी। 1980 में डूरण्ड रेखा के आसपास के इलाकों में लगभग 75 लाख पख्तून रह रहे थे।

## भौगोलिक स्थिति
केन्द्रीय तथा उत्तरपूर्व की दिशा में पर्वतमालाएँ हैं जो उत्तरपूर्व में ताजिकिस्ताऩ स्थित हिन्दूकुश पर्वतों का विस्तार हैं। अक्सर तापमान का दैनिक अन्तरण अधिक होता है।

## यह भी देखिए
* अफ़्गानिस्तान के युद्ध
* अफ़्गानिस्तान
## सन्दर्भ

## बाहरी कड़ियाँ
* अफ़्गानिस्तान कभी आर्याना था (वेद प्रताप वैदिक)

सीमा रेखा

श्रेणी:अफ़्गानिस्तान
श्रेणी:पाकिस्तान
एजिटेटर्स

१६४७ ई. में ब्रिटिश पार्लियामेंट के दीर्घ सत्र ने सेना के एक हिस्से को बरखास्त करने और एक हिस्से को आयरलैंड भेजने का प्रस्ताव किया। सैनिकों ने, जो पूरा वेतन न मिलने के कारण असंतुष्ट थे, क्षुब्ध होकर, प्रस्ताव अस्वीकार कर दिया। अपने दृष्टिकोण और शिकायतों को प्रस्तुत करने के लिए उन्होंने अपने जो प्रतिनिधि चुने वे **एजिटेटर्स** (आंदोलक) कहलाए। अस्थायी समझौते के बाद पार्लियामेंट ने सेनाभंग का निश्यच कर लिया। सैनिकों ने तीव्र विरोध किया, तथा एक दस्ते ने विद्रोह भी कर दिया, जिससे निर्णय का परित्याग करना पड़ा। इसी रीति के कारण क्रामवेल की तानाशाही संभव हो सकी। चार्ल्स प्रथम के बंदी होने पर सेना, पार्लियामेंट तथा बंदी राजा की तीनतरफा वार्ता चलती रही। सेना एक ओर चार्ल्स प्रथम से परांमुख होती गई, दूसरी ओर पार्लियामेंट से भी मनमुटाव बढ़ता गया। अंतत: चार्ल्स प्रथम के प्राणदंड के बाद सैनिकों ने लंदन जाकर पार्लियामेंट सदन पर घेरा डाल कुछ सदस्यों को बंदी बनाया, कुछ को निकाल दिया। क्रामवेल के काल से यह आंदोलन शिथिल हो गया; यद्यपि लेवेलरों (Levellers) ने उसके मंतव्यों का अनुगमन किया।

श्रेणी:ब्रिटेन का इतिहास
एलिस

**एलिस** प्राचीन काल में ग्रीस के एलिस जिले का प्रधान नगर था। यह पेन्यूस नदी के दक्षिण में कलसकोपी की पहाड़ी पर बसा हुआ है। इसे आक्ज़ीलस ने बसाया था जो ऐतोलियन प्रवासियों का नेता था। उसकी एक बहुत बड़ी मूर्ति नगर के बीच बाजार में थी। इस नगर में ओलिंपिक-देवता ज़्यूस के उपवन और मंदिर थे। पास ही विस्तृत मैदान में ओलिंपिक खेलकूद प्रतियोगिताएँ होती थीं। यहाँ प्रतियोगियों का एक मास तक प्रशिक्षण होता था। सबसे बड़े राष्ट्रीय उत्सवों की पवित्रता के कारण यह नगर चिरकाल तक आक्रमणों से सुरक्षित रहा। यहाँ कई भव्य मंदिर थे। इनमें प्रसिद्ध अक्रापोलिस अथीना के मंदिर में सोने और हाथीदाँत की फेइडिया की विशाल मूर्ति थी। इस नगर के उत्तर की उर्वर भूमि अपने घोड़ों के लिए विख्यात थी। सन् ३०९ ई.पू. में स्पार्टा के राजा अगीस ने इसे अधिकृत कर लिया था।

## बाहरी कड़ियाँ
* Map from the Hellenic Ministry of Culture
* Elis - the city of the Olympic games

श्रेणी:प्राचीन ग्रीस
पटना संग्रहालय

right|thumb|300px|पटना म्यूजियम
**पटना म्यूजियम** बिहार की राजधानी पटना में स्थित है। इसका निर्माण १९१७ में अंग्रेजी शासन के समय हुआ था ताकि पटना और आसपास पाई गई ऐतिहासिक वस्तुओं को संग्रहित किया जा सके। स्थानीय लोग इसे 'जादू घर' कहते हैं। मुगल-राजपूत वास्तुशैली में निर्मित पटना संग्रहालय को बिहार की बौद्धिक समृद्धि का प्रतीक माना जाता है। भवन के केंद्र पर आकर्षक छतरी, चारों कोनों पर गुंबद और झरोखा शैली की खिड़कियां इसकी विशिष्टताएं हैं। प्राचीन भारत युग से 1764 तक कलाकृतियों को बिहार संग्रहालय में रखा गया है और 1764 के बाद के अवयव पटना संग्रहालय में रखे जाते हैं। पटना संग्रहालय 2300 साल पुरानी दीदारगंज यक्षी मूर्तिकला को भी खो देगा। 

## इतिहास
जानकारों के मुताबिक वर्ष 1912 में बंगाल से बिहार के विभाजन होने के बाद एक संग्रहालय की आवश्यकता महसूस की गई थी। तब तत्कालीन गवर्नर चार्ल्स एस बेली की अध्यक्षता में बिहार और उड़ीसा (अब ओडिशा) सोसाइटी की बैठक में बिहार के लिए एक प्रांतीय संग्रहालय स्थापित करने का प्रस्ताव रखा गया था जिसे सर्वसम्मति से पारित किया गया था।

इसके बाद तत्कालीन गवर्नमेंट हाउस वर्तमान समय का मुख्य न्यायाधीश के आवास में 20 जनवरी 1915 को संग्रहालय की स्थापना की गई थी। जिस भवन में अभी संग्रहालय है उस भवन में संग्रहालय एक फरवरी 1929 में लाया गया था। इसी वर्ष सात मार्च को बिहार-उड़ीसा के तत्कालीन गवर्नर सर लैंसडाउन स्टीदेंसन ने इस संग्रहालय का उद्घाटन किया था।

## परिचय
इस संग्रहालय में दुर्लभ संग्रह का भंडार है। संग्रहालय नव पाषाणकालीन पुरावशेषों और चित्रों, दुर्लभ सिक्कों, पांडुलिपियों, पत्थर और खनिज, तोप और शीशा की कलाकृतियों से समृद्ध है। वैशाली में लिच्छवियों द्वारा भगवान बुद्ध की मृत्यु के बाद बनवाए गए प्राचीनतम मिट्टी के स्तूप से प्राप्त बुद्ध के दुर्लभ अस्थि अवशेष वाली कलश मंजूषा है तो वृक्ष का जीवाश्म संग्रहालय में काफी पुराने चीड़ के एक वृक्ष का जीवाश्म भी यहां रखा हुआ है, जिसे देखने के लिए विदेश से भी लोग आते हैं। संग्रहालय में रात्रि की रोशनी व्यवस्था भी प्रशंसनीय है।

राहुल सांकृत्यायन द्वारा प्रदत्त लगभग 250 दुर्लभ पांडुलिपियों सहित कई पुस्तकों एवं शोध ग्रंथों के संरक्षण के लिए रासायनिक उपचार भी किए गए हैं।

## बिहार म्यूजियम के लिए हेरिटेज टनल
जनवरी 2023 में, बिहार सरकार ने बिहार संग्रहालय और पटना संग्रहालय के बीच 1.4 किलोमीटर लंबी प्रस्तावित मेट्रो (हेरिटेज टनल) के निर्माण के लिए दिल्ली मेट्रो रेलवे कॉर्पोरेशन लिमिटेड को सलाहकार के रूप में नियुक्त किया। अगस्त 2023 में, बिहार सरकार की कैबिनेट ने  542 करोड़ की संशोधित लागत पर हेरिटेज सुरंग के निर्माण को मंजूरी दी।

## इन्हें भी देखें
* बिहार संग्रहालय
* अन्तर्राष्ट्रीय संग्रहालय दिवस
* नारद संग्रहालय, बिहार
* पटना के पर्यटन स्थल

## सन्दर्भ

## बाहरी कड़ियाँ

श्रेणी:बिहार के संग्रहालय
श्रेणी:भारत में संग्रहालय
बाळकृष्ण शिवराम मुंजे

**डॉ बालकृष्ण शिवराम मुंजे** (१२ दिसम्बर १८७२ - ३ मार्च १९४८) भारत के हिन्दू महासभा के सदस्य थे। वे सन १९२७-२८ में अखिल भारत हिन्दू महासभा के अध्यक्ष रहे। राष्ट्रीय स्वयंसेवक संघ को बनवाने में इनका बहुत योगदान था। संघ के संस्थापक केशव बलिराम हेडगेवार के वे राजनितिक गुरु थे। डॉ॰ मुंजे भारत में सैनिक-शिक्षा के पुरोधा थे। 
वह प्रथम 1930 व द्वितीय 1931 के गोलमेज सम्मेलन मे हिंदू महासभा के प्रतिनिधि के तौर पर शामिल हुए थे.

## जीवन परिचय
डॉ मुंजे का जन्म 1872 में मध्य प्रान्त (सेन्ट्रल प्रोविन्स ; वर्तमान में छत्तीसगढ़) के बिलासपुर में हुआ था। उन्होंने 1898 में मुम्बई में ग्रांट मेडिकल कॉलेज से मेडिकल डिग्री ली। फिर मुम्बई नगर निगम में चिकित्सा अधिकारी के रूप में काम करने लगे। सैन्य जीवन में उनकी गहरी रुचि के चलते वो सेना में कमीशन अधिकारी बन गए। सेना की चिकित्सा शाखा उन्होंने दक्षिण अफ्रीका में बोअर युद्ध में भाग लिया।

जब 1907 में सूरत में कांग्रेस के अधिवेशन में नरम दल और गरम दल के बीच तल्खियाँ बढ़ गईं। इस समय बीएस मुंजे ने खुलकर तिलक का समर्थन किया और यही कारण था कि तिलक के वो भविष्य में भी काफी करीबी रहे। पार्टी के लिए चंदा इकठ्ठा करने के कार्यक्रमों में वो तिलक के आदेश पर पूरे मध्य भारत में भ्रमण करते रहे। बाद में जब राष्ट्रवाद को बढ़ावा देने के लिए लोकमान्य तिलक ने गणेश पूजा की शुरुआत की तो उसे भी मुंजे का पूरा समर्थन मिला। पंडाल लगाने, मूर्ति बैठाने और उसे विसर्जित करने तक के कार्यक्रम के जरिए लोकमान्य तिलक ने जो व्यवस्था महाराष्ट्र में शुरू की थी, उसी को वो बाद में कोलकाता भी ले गए। कोलकाता के इस अभियान में लोकमान्य तिलक के साथ बीएस मुंजे भी थे।

मोहनदास करमचंद गाँधी की ही तरह बोअर युद्ध के दौरान बीएस मुंजे भी 1899 में मेडिकल कॉर्प्स में थे। सायमन आयोग के विरोध, रक्षा बजट का प्रावधान अलग करवाने और समाज सुधार के कार्यों में बीएस मुंजे लगातार काम करते रहे। जब लोकमान्य तिलक की मृत्यु हो गई तब वो 1920 में कांग्रेस से अलग हो गए ।

डॉ मुंजे, डॉ. हेडगेवार के राजनैतिक गुरु थे। उनकी प्रेरणा से ही डॉ. हेडगेवार ने 1925 में राष्ट्रीय स्वयंसेवक संघ की स्थापना की थी। डॉ. बीएस मुंजे ने 1927 में हिन्दू महासभा के प्रमुख का पदभार सँभाल लिया था जिसे उन्होंने 1937 में विनायक दामोदर सावरकर को दिया।

गांधीजी की मुस्लिम तुष्टीकरण की नीति से असहमत होने के कारण डॉ॰ मुंजे कांग्रेस से अलग हो गए और उनकी गिनती हिन्दू महासभा के तेजस्वी नेताओं में होने लगी। 1930 और 1931 के गोलमेज सम्मेलनों में वे हिन्दू महासभा के प्रतिनिधि के रूप में गए थे जबकि गांधीजी केवल 1931 के सम्मेलन में कांग्रेस के प्रतिनिधि के रूप में गए। गोलमेज सम्मेलन के बाद फरवरी से मार्च 1931 तक यूरोप का भ्रमण किया। 15 मार्च से 24 मार्च तक वे इटली में भी रुके। वहाँ वे मुसोलिनी से भी मिले। अपने पूरे जीवन वो यात्राएँ ही करते रहे।

1934 में मुंजे ने सेंट्रल हिंदू मिलिट्री एजुकेशन सोसाइटी की स्थापना की जिसका उद्देश्य मातृभूमि की रक्षा के लिए युवा हिंदुओं को सैन्य प्रशिक्षण देना और उन्हें 'सनातन धर्म' की शिक्षा देना था। साथ ही, निजी सुरक्षा और राष्ट्रीय सुरक्षा की कला में युवाओं को प्रशिक्षित करना था।

## बाहरी कड़ियाँ

*भोंसला मिलिट्री स्कूल

## सन्दर्भ

श्रेणी:भारतीय स्वतंत्रता सेनानी
जिब्राल्टर 2

right|thumb|200px|निएंडरथल खोपड़ी
**जिब्राल्टर 2** (), जिसे **डेविल्स टॉवर चाइल्ड** (अंग्रेज़ी: *Devil's Tower Child*) के रूप में भी जाना जाता है, एक मादा निअंडरथल बच्चे की खोपड़ी के पाँच अवशेषों को दिया संयुक्त शीर्षक है। इनकी ख़ोज ब्रिटिश प्रवासी शासित प्रदेश जिब्राल्टर में हुई थी। जीवाश्म की ख़ोज वर्ष 1926 में डोरोथी जर्रोड द्वारा जिब्राल्टर में स्थित डेविल्स टॉवर माउसटेरियन रॉक शेल्टर में हुई थी। यह जिब्राल्टर की भूमि में पाई गई ऐसी दूसरी खोपड़ी थी। जिब्राल्टर 1, जिसकी ख़ोज जिब्राल्टर में वर्ष 1848 में हुई थी, निएंडरथल अवशेषों के इतिहास में पहली पूर्ण मानव खोपड़ी थी, परन्तु इसे अपनी यह विशेष उपाधि बीसवी शताब्दी के शुरुआत तक नहीं मील पाई थी। इकीसवी शताब्दी के शुरुआत में जिब्राल्टर 2 का पुनर्निर्माण हुआ था जिसमें उसकी संरचना में सुधार किए गए थे। जिब्राल्टर में लगातार जारी रही खुदाई और 2006 में जिब्राल्टर की गुफा में पाए गए चारकोल की रेडियोकार्बन डेटिंग से यह परिणाम मिलते हैं कि जिब्राल्टर आखिरी जीवित निएंडरथल मानवो का आश्रय स्थल था।

## सन्दर्भ

## बाहरी कड़ियाँ
* जिब्राल्टर 2 के कम्प्यूटर द्वारा बनाए चित्र

श्रेणी:जिब्राल्टर का इतिहास
जिब्राल्टर के राजनीतिक दलों की सूची

right|220px|link=
जिब्राल्टर औबेरियन प्रायद्वीप और यूरोप के दक्षिणी छोर पर भूमध्य सागर के प्रवेश द्वार पर स्थित एक स्वशासी ब्रिटिश प्रवासी शासित प्रदेश है। 6.843 वर्ग किलोमीटर (2.642 वर्ग मील) में फैले इस देश की सीमा उत्तर में स्पेन से मिलती है। जिब्राल्टर ऐतिहासिक रूप से ब्रिटेन के सशस्त्र बलों के लिए एक महत्वपूर्ण आधार रहा है और शाही नौसेना का एक आधार है।

जिब्राल्टर की राजनीति एक संसदीय प्रतिनिधि लोकतांत्रिक ब्रिटिश प्रवासी क्षेत्र की रूपरेखा के अंतर्गत आती है। यूनाइटेड किंगडम के सम्राट, जिनका जिब्राल्टर के राज्यपाल द्वारा प्रतिनिधित्व किया जाता है, राज्य के संवैधानिक प्रमुख हैं। जिब्राल्टर के मुख्यमंत्री सरकार के प्रमुख हैं। एक ब्रिटिश प्रवासी क्षेत्र के रूप में जिब्राल्टर की सरकार यूनाइटेड किंगडम की सरकार के अधीनस्थ नहीं है। हालांकि यूनाईटेड किंगडम सरकार जिब्राल्टर के रक्षा और विदेश विभाग के लिए जिम्मेदार है लेकिन स्थानीय सरकार 2006 के संविधान के तहत पूर्ण आंतरिक स्वशासन की प्रतिनिधित्व है। जिब्राल्टर का यूरोपीय संघ में प्रतिनिधित्व है और यह केवल एकमात्र ऐसा ब्रिटिश विदेशी शासित प्रदेश था परिग्रहण की ब्रिटिश संधि (1973) के तहत यूरोपीय आर्थिक समुदाय में सदस्यता प्राप्त करी थी। 

जिब्राल्टर में विभिन्न विचारधाराओं का पालन करने वाले राजीनीतिक दल हैं जो स्थानीय मुद्दों को सम्बोधित करने के लिए बने हैं। वर्ष 2006 में जिब्राल्टर के नए सविधान की प्रस्तावना में दुहराया गया है कि महारानी की सरकार कभी भी किसी भी ऐसी व्यवस्था को मान्यता नहीं देगी जिसमें जिब्राल्टर के लोग उनकी मुक्त और लोकतांत्रिक तरीके से व्यक्त इच्छाओं के विरुद्ध किसी अन्य देश की संप्रभुता के अंतर्गत सौप दिए जाएँ। यह वाक्य 1969 में बने जिब्राल्टर के सविधान से लिया गया है।

जिब्राल्टर की संसद में कुल तीन राजनीतिक दलों के सांसद हैं: जिब्राल्टर सोशल डैमोक्रैट्स, जिब्राल्टर सोशलिस्ट लेबर पार्टी और जिब्राल्टर लिबरल पार्टी।

## वर्तमान सक्रिय राजनीतिक दल
2011 के चुनाव में जिब्राल्टर की संसद के 17 सांसदो को चुना गया। जिब्राल्टर सोशलिस्ट लेबर पार्टी और जिब्राल्टर लिबरल पार्टी के गठबंधन ने कुल दस सीटें जीत कर सरकार बनाई थी। बाकि की बची सभी सीट जिब्राल्टर सोशल डैमोक्रैट्स पार्टी ने जीती थीं। चुनाव में जिब्राल्टर की 81.4 प्रतिशत आबादी ने अपने मतदान अधिकार का प्रयोग किया था।

## असक्रिय दल
कई राजनीतिक दल जिन्होंने 2011 के चुनाव में हिस्सा नहीं लिया था और काफ़ी समय से असक्रिय हैं: जिब्राल्टर लेबर पार्टी, जिब्राल्टर रिफोर्म पार्टी, डैमोक्रेटिक पार्टी ऑफ़ ब्रिटिश जिब्राल्टर, जिब्राल्टर डैमोक्रेटिक मूवमेंट, इंटीग्रेशन विद ब्रिटेन पार्टी, कॉमनवेल्थ पार्टी, पार्टी फॉर द ऑटोनोमी ऑफ़ जिब्राल्टर और एसोसिएशन फॉर द एडवांसमेंट ऑफ़ सिसिल राइट्स। 

## सन्दर्भ

सूची
उत्तरी मित्रपक्ष

**अफ़ग़ान उत्तरी मित्रपक्ष** (Afghan Northern Allaince), जिसे औपचारिक रूप से **अफ़ग़ानिस्तान की मुक्ति के लिए संयुक्त इस्लामी मोर्चा** (United Islamic Front for the Salvation of Afghanistan, , जबहा-ए-मुत्तहिद-ए-इस्लामी-ए-मिल्ली बरा-ए-निजात-ए-अफ़ग़ानिस्तान), अफ़ग़ानिस्तान में एक सैनिक मोर्चा था जो १९९६ में काबुल पर तालिबान कट्टरपंथी गुट का क़ब्ज़ा हो जाने के बाद उस का बलपूर्वक विरोध करने के लिए बना था। इसे तालिबान-विरोधी विस्थापित अफ़ग़ान राष्ट्रीय सरकार के राष्ट्रपति बुरहानुद्दीन रब्बानी और भूतपूर्व रक्षामंत्री अहमद शाह मसूद ने स्थापित किया था। शुरू में इसमें अधिकतर ताजिक समुदाय के लोग थे लेकिन सन् २००० तक अन्य जातीय गुट भी इससे जुड़ चुके थे। इसके नेताओं में उज़बेक समुदाय के अब्दुल रशीद दोस्तुम, पश्तून समुदाय के अब्दुल क़ादिर और हज़ारा समुदाय के मुहम्मद मोहक़िक़ और सय्यद हुसैन अनवरी शामिल थे।

उत्तरी मित्रपक्ष को तालिबान के ख़िलाफ़ लड़ने में ईरान, रूस, भारत व ताजिकिस्तान से मदद मिली, जबकि तालिबान को पाकिस्तान और अल-क़ायदा सहायता दी। तालिबान सरकार में अधिकतर लोग पश्तून थे जबकि उत्तरी मित्रपक्ष में ताजिक सबसे आगे थे लेकिन उज़बेक, हज़ारा और पश्तून भी बाद में शामिल हो गए। २००१ में जब अफ़ग़ानिस्तान में अमेरिकी हस्तक्षेप के बाद तालिबान गिरी और हामिद करज़ई की नई सरकार बन गई तो उत्तरी मित्रपक्ष टूट गया और बहुत सी राजनैतिक पार्टियाँ बन गई।

## इन्हें भी देखें
* अहमद शाह मसूद
* तालिबान

## सन्दर्भ


श्रेणी:अफ़ग़ानिस्तान का इतिहास
जिब्राल्टर सोशल डैमोक्रैट्स

**जिब्राल्टर सोशल डैमोक्रैट्स** (), जिसका संक्षिप्तकरण अंग्रेज़ी वर्णमाला के तीन अक्षरों **जीएसडी** के साथ किया जाता है, ब्रिटिश प्रवासी शासित प्रदेश जिब्राल्टर का एक मुख्य राजनीतिक दल है। पार्टी की विचारधारा सामाजिक लोकतंत्र है। 2011 के आम चुनाव में पार्टी ने जिब्राल्टर संसद की सात सीटें जीती थीं तथा जिब्राल्टर सोशलिस्ट लेबर पार्टी के साथ यह सीटों की तुलना में जिब्राल्टर की सबसे बड़ी पार्टी है। निवर्तमान समय में जिब्राल्टर संसद की 17 सीटों में से दस जिब्राल्टर सोशलिस्ट लेबर पार्टी और जिब्राल्टर लिबरल पार्टी के गठबंधन के पास है और यह गठबंधन ही सरकार में है। सात सीटों के साथ जिब्राल्टर सोशल डैमोक्रैट्स सबसे बड़ा और एकमात्र विपक्षी राजनीतिक दल है।

पार्टी ने वर्ष 1996 से 2011 तक जिब्राल्टर में अपनी सरकार बनाई थी। जिब्राल्टर के पूर्व मुख्यमंत्री पीटर करुआना पार्टी के वर्तमान अध्यक्ष हैं।

## सन्दर्भ

## बाहरी कड़ियाँ
* 

श्रेणी:जिब्राल्टर के राजनीतिक दल
जिब्राल्टर सोशलिस्ट लेबर पार्टी

**जिब्राल्टर सोशलिस्ट लेबर पार्टी** (), जिसका संक्षिप्तकरण अंग्रेज़ी वर्णमाला के तीन अक्षरों **जीएसएलपी** के साथ किया जाता है, ब्रिटिश प्रवासी शासित प्रदेश जिब्राल्टर का एक मुख्य राजनीतिक दल है। यह जिब्राल्टर का सबसे पुराना जीवित सक्रिय राजनीतिक दल है। पार्टी की मुख्य विचारधारा लोकतांत्रिक समाजवाद है। 2011 के आम चुनाव में पार्टी ने जिब्राल्टर संसद की सात सीटें जीती थीं तथा सीटों की तुलना में यह जिब्राल्टर की सबसे बड़ी पार्टी है। निवर्तमान समय में जिब्राल्टर संसद की 17 सीटों में से सात-सात सीटें जिब्राल्टर सोशलिस्ट लेबर पार्टी और जिब्राल्टर सोशल डैमोक्रैट्स के पास है तथा तीन सीटें जिब्राल्टर लिबरल पार्टी के पास हैं। जिब्राल्टर लिबरल पार्टी और जिब्राल्टर सोशलिस्ट लेबर पार्टी का गठबंधन इस समय सरकार में है। सात सीटों के साथ जिब्राल्टर सोशल डैमोक्रैट्स सबसे बड़ा और एकमात्र विपक्षी राजनीतिक दल है।

वर्ष 2011 से जिब्राल्टर सोशलिस्ट लेबर पार्टी के अध्यक्ष फेबियन पिकार्डो हैं।

## सन्दर्भ

## बाहरी कड़ियाँ
* 

श्रेणी:जिब्राल्टर के राजनीतिक दल
प्रोसियोनिडी

**प्रोसियोनिडी** (Procyonidae) मांसाहारी गण के जानवरों का एक कुल जो उत्तर अमेरिका और दक्षिण अमेरिका में पाए जाते हैं। इनमें रैकून, कोआटी, किंकाजू, ओलिंगो, छल्ला-दुम और काकोमिसल शामिल हैं।

## विवरण
प्रोसायोनिडाए गण के जानवर सर्वाहारी होते हैं। इस वजह से उनके दांत मांसाहारी जानवरों जैसे तीख़े नहीं होते हालांकि वे मांस खाने में भली भाँती सक्षम हैं। इन पशुओं का आकार छोटा, शरीर पतला और दुमें लम्बी होती हैं। किंकाजू के अलावा हर प्रोसायोनिडाई की पूँछ पर छल्ले-जैसी धारियाँ होती हैं। भालुओं और मनुष्यों की तरह यह अपने पाँव के तलुओं पर चलते हैं, जबकि गाय और ऊँट जैसे जानवर अपने खुरों पर और कुत्ते और कायोटी जैसे पशु अपनी उँगलियों पर चलते हैं। कोआटी को छोड़कर सभी प्रोसायोनिडाई जानवर निशाचरी (रात को सक्रीय) होते हैं। प्रोसायोनिडाई अकेले जीवन बसर करने वाले पशु हैं। इसकी मादा हर वर्ष आमतौर पर चार बच्चों के दस्ते को जन्म देती है।

## कुछ प्रोसायोनिडाई पशुओं के चित्र

File:Kinkajou.jpg|किंकाजू
File:Squaw-ringtail-28073.jpg|छल्ला-दुम
File:Bassariscus sumichrasti geo.jpg|काकोमिसल
File:Bushy tailed olingo.jpg|ओलिंगो


## इन्हें भी देखें
* रैकून
* मांसाहारी गण

## सन्दर्भ


श्रेणी:प्रोसायोनिडाए
श्रेणी:उत्तर अमेरिका के स्तनधारी
श्रेणी:दक्षिण अमेरिका के स्तनधारी
कैनिडाए

**कैनिडाए** (Canidae) मांसाहारी गण के जानवरों का एक कुल है जिसमें कुत्ता, भेड़िया, सियार, कायोटी और कई कुत्ते-जैसी जीवित और विलुप्त जातियाँ शामिल हैं। इसकी दो मुख्य शाखाएँ हैं: कैनिनी (Canini, भेड़िये से सम्बंधित) और वलपायनी (Vulpini, सियार से सम्बंधित)। कैनिडाए की दो जातियाँ (चमगादड़-कान सियार और रैकून कुत्ता) ऐसी हैं जो बहुत रूढ़ी मानी जाती हैं और इन दोनों शाखाओं से बाहर हैं।

## कुछ कैनिडाए पशुओं के चित्र

File:Tanuki01 960.jpg|रैकून कुत्ता
File:Cuon.alpinus-cut.jpg|भारतीय जंगली कुत्ता (ढोल)
File:Polarfuchs 1 2004-11-17.jpg|आर्कटिक सियार
File:Black tailed fox (Bengal Fox) at Desert NP (cropped).jpg|बंगाल सियार


## इन्हें भी देखें
* भेड़िया
* मांसाहारी गण

## सन्दर्भ


*
श्रेणी:स्तनधारी
विधि दिवस (भारत)

भारत में प्रतिवर्ष २६ नवम्बर को **विधि दिवस** के रूप में मनाया जाता है। इसी दिन भारत का संविधान स्वीकार किया गया था। 'विधि दिवस' मनाये जाने की परम्परा सर्वप्रथम भारत के प्रख्यात विधिवेत्ता डॉ लक्ष्मीमल्ल सिंघवी के प्रयासों और सुप्रीम कोर्ट बार एशोशिएशन द्वारा सन 1979 में प्रारंभ हुई। 26 नवम्बर के दिन संविधान निर्माण समिति के वरिष्ठ सदस्य महान विधिवेत्ता डॉ सर हरीसिंह गौर ( 1870 - 1949 ) का जन्मदिवस भी मनाया जाता है ।

## बाहरी कड़ियाँ
* विधि दिवस पर सानू शुक्ल का उद्बोधन

श्रेणी:विधि
श्रेणी:दिवस
सोम ठाकुर

**सोम ठाकुर** (जन्म ५ मार्च १९३४) हिन्दी के कवि एवं नवगीतकार हैं।

## प्रकाशित कृतियाँ
'अभियान ' खंड काव्य १९९३

'एक ऋचा पाटल को' नवगीत संग्रह १९९७

## अप्रकाशित कृतियाँ
**चंदन और अबीर** : राष्ट्र-बोध के गीतों का संग्रह

**लोकप्रिया** - लोकप्रिय पारंपरिक गीतों का संग्रह

**ब्रज-छन्दिमा** - ब्रजभाषा की कृतियों का संकलन

## सम्मान एवं पुरस्कार
भारतीय आत्मा पुरस्कार, कानपुर

डॉ॰ शिव मंगल सिंह 'सुमन ' गीत पुरस्कार, उन्न्नाव

काका हाथरसी ट्रस्ट द्वारा ब्रजभाषा पुरस्कार, हाथरस

राष्ट्र भाषा परिषद मुंबई द्वारा महीयसी महादेवी वर्मा पुरस्कार

प्रगतिशील सांस्कृतिक, साहित्यिक मंच द्वारा सम्मानित

तथा अनेक साहित्यिक सांस्कृतिक, सामाजिक संस्थाओं के सम्मेलनों के अवसर पर सम्मानित किए गये

## बाहरी कड़ियाँ
* कवि सोम ठाकुर (सोम ठाकुर का जालघर)

श्रेणी:हिन्दी कवि
कन्हैयालाल शर्मा

**डॉ कन्हैयालाल शर्मा** (24 जनवरी सन् 1924 ई. -) हिन्दी के कवि, हिन्दी-विभागाध्यक्ष एवं भाषा-शोधक थे। उनका जन्म राजस्थान के कोटा जिले के कनवास नामक ग्राम में एक अल्प-मध्यवर्गीय परिवार में हुआ था।

## कृतियाँ
* हाड़ोती बोली और साहित्य (1965) 
* हाड़ोती साहित्य और स्वरूप (1973) 
* तेजाजी-लोक गाथा

## बाहरी कड़ियाँ
कीर्तिशेष डॉ॰ कन्हैयालाल शर्मा : भाषा शोध साहित्य के प्रज्ञापुरुष  (राजस्थान साहित्य अकादमी)

श्रेणी:हिन्दी
श्रेणी:भाषा शोधार्थी
जिब्राल्टर में हिन्दू धर्म

**जिब्राल्टर में हिन्दू** धर्म के अनुयायी मुख्यतः सिंधी मूल के हैं। जिब्राल्टर औबेरियन प्रायद्वीप और यूरोप के दक्षिणी छोर पर भूमध्य सागर के प्रवेश द्वार पर स्थित एक स्वशासी ब्रिटिश प्रवासी शासित प्रदेश है। 6.843 वर्ग किलोमीटर (2.642 वर्ग मील) में फैले इस देश की सीमा उत्तर में स्पेन से मिलती है। जिब्राल्टर ऐतिहासिक रूप से ब्रिटेन के सशस्त्र बलों के लिए एक महत्वपूर्ण आधार रहा है और शाही नौसेना का एक आधार है।

1869 में स्वेज नहर के खुलने के पश्चात सिंध राज्य के हैदराबाद शहर के व्यापारीयों ने जिब्राल्टर के साथ व्यापार शुरू कर दिया था। धीरे-धीरे भारत और जिब्राल्टर के बीच व्यापार में बढ़ोतरी होती गई परन्तु भारतवासी जिब्राल्टर में आकर नहीं बसे। 1967 में आयोजित हुए जिब्राल्टर संप्रभुता जनमत संग्रह के बाद की घटनाओं के परिणामस्वरूप स्पेन में ब्रिटेन की नागरिकता के साथ रह रहे कई भारतीय मूल के हिन्दुओ ने जिब्राल्टर को अपना घर बना लिया। 1 मार्च 2000 के दिन जिब्राल्टर हिन्दू मंदिर का इंजीनियर्स लेन पर उद्घाटन हुआ तथा यह जिब्राल्टर का एकमात्र हिन्दू मंदिर है।

2004 में स्थानीय वकील हरेश बुधरानी हाउस ऑफ़ असेम्बली में स्पीकर चुने गए तथा बाद में जाकर ये जिब्राल्टर संसद के सबसे पहले स्पीकर बने। 2012 में जिब्राल्टर के महापौर ने जिब्राल्टर के हिन्दू समाज को जिब्राल्टर सिटी हॉल में हिन्दुओ के सबसे बड़े त्योहार दीपावली को मनाने के लिए आमंत्रित किया।

## इतिहास
left|180px|thumb|जिब्राल्टर हिन्दू मंदिर
सबसे पुराने उपलब्ध प्रमाणों के अनुसार जिब्राल्टर में सबसे पहले किसी हिन्दू ने उन्नीसवी सदी में कदम रखा था। 1869 में स्वेज नहर का उद्घाटन हुआ जिसके एक वर्ष पश्चात भारतीय व्यापारी जिब्राल्टर के साथ कारोबार करने लगे। हालांकि वे लोग यहाँ आकर नहीं बसे। इनमें से ज्यादातर व्यापारी वर्तमान पाकिस्तान के सिंध राज्य के मूल निवासी थे। 

1967 में आयोजित हुए जिब्राल्टर संप्रभुता जनमत संग्रह जिब्राल्टेरियन लोगो ने अत्यधिक रूप से ब्रिटेन की संप्रभुता के अंतर्गत रहने का ही निर्णय लिया। जिसके परिणामस्वरूप 1969 में जिब्राल्टर संविधान ऑर्डर पारित किया गया। जिसके जवाब में स्पेन ने जिब्राल्टर के साथ अपनी सीमा पूर्ण रूप से बंद कर दी तथा संचार की सभी कड़ियाँ तोड़ दीं। परिणामस्वरूप स्पेन में ब्रिटिश नागरिकता के साथ रह रहे हिंदुओं ने जिब्राल्टर में पलायन शुरू कर दिया। 1961 में जिब्राल्टर की हिन्दू आबादी केवल 26 थी जो 1970 में बढ़कर 293 तक पहुँच गई। 

ज्यादातर जिब्राल्टर के हिन्दू सिंधी मूल के हैं। हिंदुओं ने एकीकृत शिक्षा को अपनाया और धीर-धीरे समाज के अंदर की तयशुदा विवाहों की संख्या में भी गिरावट आ गई। 1 मार्च 2000 के दिन जिब्राल्टर हिन्दू मंदिर का इंजीनियर्स लेन पर उद्घाटन हुआ तथा यह जिब्राल्टर का एकमात्र हिन्दू मंदिर है। मंदिर का आधिकारिक तौर पर उद्घाटन उस समय के जिब्राल्टर के राज्यपाल रिचर्ड लूस, बैरन लूस, ने किया था।

वर्ष 2004 में सिंधी मूल के स्थानीय वकील हरेश बुधरानी हाउस ऑफ़ असेम्बली में स्पीकर चुने गए तथा बाद में जाकर ये जिब्राल्टर संसद के सबसे पहले स्पीकर बने। 2012 में जिब्राल्टर के महापौर ने एक बड़ा कदम उठाते हुए जिब्राल्टर के हिन्दू समाज को जिब्राल्टर सिटी हॉल में हिन्दुओ के सबसे बड़े त्योहार दीपावली को मनाने के लिए आमंत्रित किया।

## सन्दर्भ

श्रेणी:जिब्राल्टर में हिन्दू धर्म
कैलेटा होटल

**द कैलेटा होटल** (), जिसे **कैलेटा पैलेस होटल** (अंग्रेज़ी: *Caleta Palace Hotel*) के नाम से भी जाना जाता है, ब्रिटिश प्रवासी शासित प्रदेश जिब्राल्टर में स्थित एक चार-सितारा होटल है। यह कैटालेन खाड़ी के किनारे पूर्वी तट पर बना हुआ है। इसका मुख भूमध्य सागर की तरफ़ है। इसको अपना यह नाम स्पेनी भाषा के *ला कैलेटा* से मिला है जिसका हिन्दी में अर्थ होता है 'छोटी खाड़ी'। यह नाम जिब्राल्टर पर स्पेनी शासन के समय कैटालेन खाड़ी और उसके तट पर स्थित मछुआरे के गाँव को दिया गया था। यह खाड़ी का पारम्परिक नाम है, तथा खाड़ी और होटल दोनो एक ही जगह पर स्थित हैं।

कैलेटा होटल अतिथि कमरो और सुइट के व्यापक चयन के कई विकल्प उपलब्ध कराता है। यह दो रोज़ेट मूल्यांकित इतालवी रेस्टोरेंट, जिसका नाम नुनोस है, को संचालित करता है। होटल को सम्पूर्ण जिब्राल्टर के सर्वश्रेष्ठ होटल में से एक माना जाता है। यह वर्ल्ड ट्रैवल अवार्ड्स के लगातार चार समारोह में जिब्राल्टर्स लीडिंग होटल का पुरस्कार प्राप्त कर चुका है और यह ख्याति प्राप्त करने वाला कैलेटा होटल जिब्राल्टर का दूसरा होटल है। 2004 से 2008 तक यह पुरस्कार द रॉक होटल ने प्राप्त किया था, जो जिब्राल्टर का अन्य प्रमुख होटल है।

## स्थिति
द कैलेटा होटल इबेरिया प्रायद्वीप के दक्षिणी सिरे पर स्थित ब्रिटिश प्रवासी शासित प्रदेश जिब्राल्टर में स्थित चार सितारा होटल है। यह कैटालेन खाड़ी पर मौजूद है, जो जिब्राल्टर की चट्टान की पूर्वी तरफ़ स्थित एक छोटी खाड़ी और मछुआरो का गाँव है। कैटालेन खाड़ी मुख्य शहर से काफ़ी अलग स्थित है तथा इसका मुख भूमध्य सागर की तरफ़ है।

## इतिहास
होटल को वर्ष 1972 में जिब्राल्टर की सरकार से उसके *होटल डेवलपमेंट ऐड प्रोग्राम* (हिन्दी: होटल विकास सहायता कार्यक्रम) के तहत वित्तीय सहायता मिली थी। इस वित्तपोषण का उद्देश्य कैलेटा होटल में बिस्तरों की कुल संख्या में वृद्धि करना था।

## सुविधाएँ
यह होटल एक इतालवी रेस्टोरेंट को संचालित करता है तथा विभिन्न प्रकार के अतिथि कमरो और सुइट्स उपलब्ध कराता है। नुनोस इटेलियन रेस्टोरेंट ब्रिटेन आधारित संघ द ऑटोमोबाइल एसोसिएशन से दो रोज़ेट प्राप्त कर चुका है। यह मूल्यांकन उन *उत्कृष्ट रेस्टोरेंट को पुरस्कृत किया जाता है जो उच्च मानकों का लक्ष्य रखते है और उन्हें प्राप्त करते है तथा बेहतर स्थिरता को बनाए रखते हैं*।

कैलेटा होटल को लगातार 2009 से 2012 तक जिब्राल्टर्स लीडिंग होटल अवार्ड से सम्मानित किया जा चुका है। यह पुरस्कार वर्ल्ड ट्रैवल अवार्ड्स के वार्षिक समारोह में प्रदान किया जाता है। वर्ल्ड ट्रैवल अवार्ड्स पर्यटन उद्योग के सभी क्षेत्रो को सम्मानित करता है। जिब्राल्टर्स लीडिंग होटल अवार्ड 2004 से 2008 तक द रॉक होटल ने जीता था।

## दीर्घा


File:Caleta Palace Hotel entrance 2.jpg|होटल का आगमन द्वार
File:Gibraltar east coast.jpg|जिब्राल्टर का पूर्वी तट जिसमें कैलेटा होटल भी दिख रहा है
File:Caleta Palace Hotel entrance.jpg|होटल का प्रवेश द्वार तथा पृष्टभूमि में जिब्राल्टर की चट्टान



## सन्दर्भ

## बाहरी कड़ियाँ

* 

श्रेणी:जिब्राल्टर के होटल
खोरठा भाषा

खोरठा (जिसे खोरथा या खोट्टा भी कहा जाता है) झारखंड राज्य की एक प्रमुख भाषा है। यह मुख्य रूप से राज्य के उत्तरी छोटानागपुर प्रमंडल और संथाल परगना के 13 जिलों में बोली जाती है। खोरठा भाषा न केवल सदानों द्वारा बोली जाती है बल्कि आदिवासी समुदायों के बीच संपर्क भाषा के रूप में भी प्रयुक्त होती है। यह झारखंड की सबसे अधिक बोली जाने वाली भाषा है, जो विभिन्न समुदायों को एकजुट करती है।

खोरठा भाषा झारखंड के उत्तरी छोटानागपुर और संथाल परगना प्रमंडलों में मुख्य मातृभाषा है। इसके अलावा, यह झारखंड के 24 जिलों में से 15 जिलों में पूरी या आंशिक रूप से संपर्क भाषा के रूप में भी बोली जाती है

या

खोरठा भाषा झारखंड के दो प्रमंडलों (उत्तरी छोटानागपुर और संथाल परगना) के अधिकांश की मातृभाषा होने के साथ-साथ झारखंड के चौबीस जिलों मे से पंद्रह जिलों की पूणतः और अंशतः संपर्क भाषा है।

## सन्दर्भ

## बाहरी कड़ियाँ
* खोरठा भाषा-परिचय

श्रेणी:भारत की भाषाएँ
श्रेणी: झारखंड की भाषाएँ‎
स्वनिमविज्ञान

**स्वनिमविज्ञान** (Phonology) भाषाविज्ञान की वह शाखा है जो किसी भी मानव भाषा में ध्वनि के सम्यक उपयोग द्वारा अर्थपूर्ण अभिव्यक्ति से सम्बन्धित मुद्दों का अध्ययन करती है। 

किसी भाषा की सार्थक ध्वनियों की व्यवस्था का अध्ययन ही **स्वनिमविज्ञान** कहलाता है। स्वनिमविज्ञान अपनी मूल इकाई के रूप में स्वनिम (फोनीम) की संकल्पना करता है और इसके उपरांत स्वनिम तथा सहस्वन, उनके वितरण तथा अनुक्रम आदि का अध्ययन करता है। यह 'शब्द' के स्तर के नीचे के स्तर पर अध्ययन करता है। 

## इन्हें भी देखें
* स्वनिम (Phoneme)

## बाहरी कड़ियाँ
* What is phonology?
* What is autosegmental phonology?
* What is generative phonology?
* What is lexical phonology?
* What is metrical phonology?
* What is a phonological derivation?
* What is phonological hierarchy?
* What is phonological symmetry?
* What is a phonological universal?
* Metrical phonology
* Generative phonology: Its origins, its principles, and its successors (by John Goldsmith)
* On-line phonology course (of English)
* Another on-line phonology course dealing with English using large amounts of Macromedia Flash interaction.
* phonoblog
* Variation in the English Indefinite Article: A humorous article demonstrating the importance of phonology (as opposed to merely syntax and semantics) in linguistic analysis.

श्रेणी:भाषा-विज्ञान
*
विक्टोरिया स्टेडियम

**विक्टोरिया स्टेडियम** (), या विक्टोरिया मैदान, ब्रिटिश प्रवासी शासित प्रदेश जिब्राल्टर में स्थित बहु-प्रयोजन खेल का मैदान है। मैदान में विभिन्न प्रकार की खेल प्रतियोगताओं का आयोजन होता है, इनमें मुख्यतः क्रिकेट, फुटबॉल, हॉकी और एथलेटिक्स की प्रतिस्पर्धाएँ। जिब्राल्टर के कुछ विद्यालय भी अपने खेल दिवस का आयोजन इसी मैदान में करते हैं। पाँच हजार की क्षमता वाला यह मैदान बेसाइड सड़क के समीप स्थित है। 

विक्टोरिया स्टेडियम जिब्राल्टर का सबसे प्रमुख और आधुनिक खेल का मैदान है तथा इसका स्वामित्व जिब्राल्टर की सरकार के पास है। यहाँ जिब्राल्टर सरकार के खेल से जुड़े विभिन्न विभागो के कार्यालय भी मौजूद हैं। इनमें शामिल हैं: जिब्राल्टर गवर्मेंट स्पोर्ट्स डिपार्टमेंट, जिब्राल्टर स्पोर्ट्स एण्ड लेज़र अथोरिटी और जिब्राल्टर स्पोर्ट्स एडवाइज़री काउंसिल।

स्टेडियम में विभिन्न खेलों से जुड़ी कई आधुनिक सुविधाएँ उप्लब्ध हैं, जैसे: बहु-प्रयोजन खेल हॉल जहाँ बास्केटबॉल, बैडमिंटन, वॉलीबॉल, नैटबॉल, हैंडबॉल, पाँच-एक-तरफ़ फुटबॉल, टेनिस, कराटे, जुडो तथा अन्य मार्शल आर्ट आदि खेल खेले जा सकते हैं; स्क्वैश कोर्ट; फुटबॉल, हॉकी और क्रिकेट के लिए कृत्रिम टर्फ; फुटबॉल अभ्यास पिच; एथलेटिक्स ट्रेक और लंबी कूद पिट; क्रिकेट नैट अभ्यास केन्द, आदि हैं।

## सन्दर्भ

श्रेणी:जिब्राल्टर की इमारतें और संरचनाएँ
श्रेणी:मैदान
जिब्राल्टर आम चुनाव, 2011

right|thumb|200px|जिब्राल्टर के 2011 में निर्वाचित मुख्यमंत्री फेबियन पिकार्डो
**जिब्राल्टर आम चुनाव** ब्रिटिश प्रवासी शासित प्रदेश जिब्राल्टर में 8 दिसम्बर 2011 के दिन आयोजित हुए थे। चुनाव के अंदर दो दल (जिब्राल्टर सोशल डैमोक्रैट्स और प्रोग्रेसिव डैमोक्रेटिक पार्टी) तथा एक गठबंधन (जिब्राल्टर सोशलिस्ट लेबर पार्टी और जिब्राल्टर लिबरल पार्टी) ने अपने उम्मीदवार उतारे थे। चुनाव जिब्राल्टर संसद की 17 सीटो के लिए आयोजित किया गया था।

जिब्राल्टर सोशलिस्ट लेबर पार्टी	और जिब्राल्टर लिबरल पार्टी	के गठबंधन कुल दस सीट जीत कर नई सरकार बनाई तथा फेबियन पिकार्डो जिब्राल्टर के नए मुख्यमंत्री बने।

## दल
चुनाव में न्यू जिब्राल्टर डेमोक्रेसी को छोड़ कर जिब्राल्टर के सभी सक्रीय दलों ने हिस्सा लिया था। जिब्राल्टर सोशलिस्ट लेबर पार्टी और जिब्राल्टर लिबरल पार्टी ने अपना गठबंधन इस चुनाव में भी जारी रखा। जिब्राल्टर सोशल डैमोक्रैट्स और प्रोग्रेसिव डैमोक्रेटिक पार्टी स्वतंत्र रूप से भाग लिया।

## परिणाम
चुनाव में जिब्राल्टर सोशलिस्ट लेबर पार्टी	और जिब्राल्टर सोशल डैमोक्रैट्स	ने सात-सात सीटें प्राप्त करीं। जिब्राल्टर लिबरल पार्टी को तीन सीटें मिली तथा प्रोग्रेसिव डैमोक्रेटिक पार्टी	को कोई सीट प्राप्त नहीं हुई। कुल मतदान 81.4 प्रतिशत हुआ। जिब्राल्टर सोशल डैमोक्रैट्स	को सबसे अधिक 81,721	वोट मिले, उसके पश्चात जिब्राल्टर सोशलिस्ट लेबर पार्टी	को 59,824, जिब्राल्टर लिबरल पार्टी	को 25,590 तथा प्रोग्रेसिव डैमोक्रेटिक पार्टी	को केवल 7,622 वोट ही प्राप्त हुए। जिब्राल्टर सोशलिस्ट लेबर पार्टी	और जिब्राल्टर लिबरल पार्टी	के गठबंधन ने कुल दस सीट जीत कर नई सरकार बनाई। जिब्राल्टर सोशल डैमोक्रैट्स	सात सीटों के साथ मुख्य और एकमात्र विपक्षी दल बना।	

## सन्दर्भ

2011
जिब्राल्टर आम चुनाव, 2007

right|200px|thumb|चुनाव में जीत कर चौथी बार मुख्यमंत्री बने पीटर करुआना
**जिब्राल्टर आम चुनाव** ब्रिटिश प्रवासी शासित प्रदेश जिब्राल्टर में 11 दिसम्बर 2007 के दिन आयोजित हुए थे। जिब्राल्टर सोशल डैमोक्रैट्स के उमीदवार तथा पदधारी मुख्यमंत्री पीटर करुआना ने बड़े कम अंतर से अपना चौथा कार्यकाल जीता। विपक्षी दल जो बोस्सानो ने चुनाव में काफ़ी अच्छा प्रदर्शन किया और मुख्मंत्री को कड़ी टक्कर दी थी। बोस्सानो ने चुनाव से पहले घोषणा कर दी थी कि एक सांसद के तौर पर उनका यह अंतिम चुनाव है तथा मज़ाक में कहा था कि वे सरकार में कोई पद स्वीकार नहीं करेंगे इसके पश्चात भी इन्हें जिब्राल्टर सोशल डैमोक्रैट्स के कुछ सदस्यों से ज्यादा व्यक्तिगत वोट मिले थे।

## परिणाम
चुनाव में जिब्राल्टर सोशल डैमोक्रैट्स ने सबसे अधिक दस सीटें प्राप्त करीं। जिब्राल्टर सोशलिस्ट लेबर पार्टी	और जिब्राल्टर लिबरल पार्टी के गठबंधन को कुल सात सीटें मिलीं, जिनमें जिब्राल्टर सोशलिस्ट लेबर ने चार तथा लिबरल पार्टी ने तीन सीटें जीतीं। प्रोग्रेसिव डैमोक्रेटिक पार्टी	कोई भी सीट प्राप्त नहीं हुई। सबसे अधिक वोट (76,334) जिब्राल्टर सोशल डैमोक्रैट्स	को मिले, उसके बाद जिब्राल्टर सोशलिस्ट लेबर पार्टी	को 49,277, जिब्राल्टर लिबरल पार्टी	को 21,120, प्रोग्रेसिव डैमोक्रेटिक पार्टी	को 5,799, चार्ल्स गोमेज़ को 1,210 तथा रिचर्ड मार्टिनेज़ को 1,003। कुल मतदान 81.4 प्रतिशत हुआ था।				

## सन्दर्भ

2007
बहपुरा

**बहपुरा** (Bahupura) या **बहपुरा उपरवार** (Bahupura Uparwar) भारत के उत्तर प्रदेश राज्य के भदोही ज़िले (संत रविदास नगर ज़िले) के डीघ मंडल में स्थित एक गाँव है। यह गंगा नदी के किनारे स्थित है।

## इतिहास
बहपुरा का पुराना नाम ब्रह्मपुर था, क्योंकि यहां पर बहुत ही प्रकांड विद्वान ब्राह्मण रहा करते थे। उन्ही ब्राह्मणो के निवास के कारण इसका नाम ब्रह्मपुर् रखा गया था। उन्ही विद्वान ब्राह्मणो के वन्शज आज भी इस गांव में रहते है।

## जनसांख्यिकी
भारत की 2011 जनगणना के अनुसार इस गाँव की आबादी 1062 थी जिसमे महिलाये 465 और पुरुष 597 थे।

## इन्हें भी देखें
* भदोही ज़िला

## सन्दर्भ

श्रेणी:भदोही ज़िला
श्रेणी:उत्तर प्रदेश के गाँव
श्रेणी:भदोही ज़िले के गाँव
हरेश बुधरानी

**हरेश किशिनचंद बुधरानी** (), क्वींस काउंसेल, भारतीय मूल के जिब्राल्टेरियन बैरिस्टर हैं। इन्होंने अपनी शिक्षा इंग्लैंड के शैक्षणिक संस्थानो से प्राप्त करी थी तथा अगस्त 1975 में बैरिस्टर बन गए। यह 2004 तक हिन्दू मर्चेंट्स एसोसिएशन ऑफ़ जिब्राल्टर के अध्यक्ष रहे थे। यह जिब्राल्टर संसद में सितम्बर 2004 से अक्टूबर 2012 तक स्पीकर थे। इस पद पर रहते हुए इनके ऊपर व्यापार कर सम्बन्धी हेराफेरी का आरोप लगा था।

## जीवनी
बुधरानी का जन्म भारत के महाराष्ट्र राज्य की राजधानी मुम्बई (जब बम्बई) में जून 1952 को हुआ था। इन्होंने अपनी स्कूली शिक्षा डर्बीशायर में पूरी की तथा उच्च शिक्षा प्राप्त करने के लिए सरी के गिल्डफोर्ड शहर में स्थित कॉलेज ऑफ़ लॉ (वर्तमान नाम: द युनिवर्सिटी ऑफ़ लॉ) में गए। 

बुधरानी के अनुसार जिब्राल्टर की हिन्दू आबादी धीरे-धीरे मुख्य धरा में आई है तथा यह प्रक्रिया लगातार जारी है। इनकी 1973 में की गई टिप्पणी के अनुसार हिन्दू जिब्राल्टर के अन्य नृजातीय समूहों के बीच धीरे-धीरे अपनाए गए। उदाहरण के तौर पर नवम्बर 2012 में हिन्दुओ के सबसे बड़े त्योहार दीपावली के आयोजन के लिए जिब्राल्टर के महापौर ने हिन्दू समाज को जिब्राल्टर सिटी हॉल में आमंत्रित किया था।

वर्ष 1974 में इन्होंने लंदन के किंग्स कॉलेज से कानून में स्नातक की डिग्री प्राप्त करी। बुधरानी ने बाद में इन्स ऑफ़ कोर्ट स्कूल ऑफ़ लॉ में भाग लिया और अगस्त 1975 में बैरिस्टर बन गए। 

## कैरियर
बुधरानी हिन्दू मर्चेंट्स एसोसिएशन ऑफ़ जिब्राल्टर (हिन्दी: जिब्राल्टर का हिन्दू व्यापारी संघ) के वर्ष 2004 तक अध्यक्ष रहे। बुधरानी ने अपना पद जिब्राल्टर हाउस ऑफ़ असेम्बली के स्पीकर का पद संभालने के लिए छोड़ा था। जिब्राल्टर सोशल डैमोक्रैट्स ने न्यायाधीश जॉन ई॰ अलकैंटेरा के हाउस ऑफ़ असेम्बली के स्पीकर पद पर से दिए त्यागपत्र के पश्चात बुधरानी को रिक्त पद के लिए नामांकित किया। इस नामांकन में विपक्ष ने अपनी स्वीकृति नहीं दी थी। सितम्बर 2004 में बुधरानी ने जिब्राल्टर हाउस ऑफ़ असेम्बली (जो अब जिब्राल्टर संसद के नाम से जाना जाता है) में स्पीकर का पद संभाला। जिब्राल्टर में कोई इतना बड़ा पद सम्भालने वाले बुधरानी पहले भारतीय मूल के नागरिक थे।

दिसम्बर 2011 में बुधरानी को मुख्यमंत्री फेबियन पिकार्डो (जिब्राल्टर सोशलिस्ट लेबर पार्टी के सदस्य) ने पुनर्नियुक्त किया। अक्टूबर 2012 में यह स्पीकर के पद से सेवानिवृत्त हो गए थे।

## विवाद
मई 2012 में बुधरानी पर व्यापार कर सम्बन्धी हेराफेरी के आरोप के पश्चात जिब्राल्टर ट्रेज़री ने इनकी स्पीकर की तनख्वाह पर रोक लगा दी थी। बुधरानी इन आरोपो का पूर्ण रूप से तो खंडन नहीं किया परन्तु कहा था कि स्थानीय मीडिया द्वारा दिखाए गए आंकड़े सही नहीं हैं तथा उनके ऊपर के ऋण की राशि इतनी अधिक नहीं है। मीडिया द्वारा बताया गया ऋण 150,000 जिब्राल्टर पौंड से अधिक था।

## सन्दर्भ

श्रेणी:1952 में जन्मे लोग
श्रेणी:जीवित लोग
जिब्राल्टर में इस्लाम धर्म

**जिब्राल्टर में इस्लाम** एक अल्पसंख्यक धर्म है। 2001 की जनगणना के अनुसार ब्रिटिश प्रवासी शासित प्रदेश जिब्राल्टर में लगभग दो हजार व्यक्ति इस्लाम धर्म के अनुयायी हैं, जो जिब्राल्टर की सम्पूर्ण आबादी का लगभग चार प्रतिशत है।

जिब्राल्टर हमेशा से ही कई सभ्यताओं व व्यक्तियों के लिए एक आकर्षण का स्थान रहा है। इनमें निएंडरथल काल से मूरिश, स्पेनी व वर्तमान ब्रिटिश साम्राज्य शामिल है।

## इतिहास
[left|200px|thumb|जिब्राल्टर में इस्लामिक इतिहास का प्रतीक [मूरिश किला]]
जिब्राल्टर के इतिहास में मूरिश साम्राज्य सबसे लम्बा चला आ रहा है जो 711 से 1309 तक चला व उसके पश्च्यात १३५० से १५६२ तक कायम रहा जो कुल ७१० वर्ष का हो गया। जिब्राल्टर का मुस्लिम व इसाई, दोनों संस्कृतियों में महत्वपूर्ण स्थान है।

चौदहवी शताब्दी के शुरुआत में हुई जिब्राल्टर की प्रथम घेराबंदी के पश्चात स्पेनी साम्राज्य ने जिब्राल्टर में रह रहे मुसलमानों को वहाँ से निकल जाने पर मजबूर कर दिया था। इन मुसलमानों ने निकटतम अफ़्रीकी देशों (जैसे मोरक्को) को अपना नया घर बनाया।

घेराबंदी और उसके बाद स्पेनी साम्राज्य के अन्तर्गत आने के पश्चात भी बहुत कम लोग ही जिब्राल्टर में बसना चाहते थे, चूँकि इसे रहने के लिए एक खतरनाक जगह समझा जाता था, जसिका कारण स्पेन के दक्षिणी सिरे और उत्तरी अफ़्रीका के मुस्लिम साम्राज्य से भोगोलिक रूप से नजदीकी। 

1333 तक जिब्राल्टर एक बार फ़िर मुसलमानों के हाथ में आ गया जबा मोरक्को के महाराज के पुत्र अब्दुल मलिक ने यहाँ हमला कर दिया। साड़े चार महीने के पश्चात स्पेनी सेना ने मोरक्को के इस हमले के सामने आत्मसमर्पण कर दिया। 

1374 में जिब्राल्टर इस्लामिक साम्राज्य ग्रेनेडा के आधीन आ गया। 1462 में जिब्राल्टर पर पुनः किसी स्पेनी साम्राज्य का कब्जा हुआ और इस बार यह कैसटिल राज्य के आधीन आया। कैथोलिक महाराजा फर्डिनेंड और महारानी इज़ाबेला ने ग्रेनेडा में आक्रमण किया और स्पेनी जमीन पर से मुसलमानों के अंतिम राज्य को भी समाप्त कर दिया। यहूदियो को भी इसके पश्चात स्पेन से निकाल दिया गया।

## जनसंख्या
जिब्राल्टर मुख्य रूप से एक ईसाई बहुल राष्ट्र है, जिसमें भी मुख्यतः आबादी कैथोलिक सम्प्रदाय की अनुयायी है। इस्लाम यहाँ एक अल्पसंख्यक धर्म है, ईसाईयत के पश्चात सबसे बड़ा धर्म। 2001 की जनगणना के अनुसार जिब्राल्टर में लगभग दो हजार व्यक्ति इस्लाम धर्म के अनुयायी हैं, जो जिब्राल्टर की सम्पूर्ण आबादी का लगभग चार प्रतिशत है। 

## सन्दर्भ

श्रेणी:जिब्राल्टर में इस्लाम
इब्राहिम-अल-इब्राहिम मस्जिद

right|thumb|220px|इब्राहिम-अल-इब्राहिम मस्जिद

**इब्राहिम-अल-इब्राहिम मस्जिद** (), जिसे **किंग फहद बिन अब्दुलअजीज अल-सऊद मस्जिद** (अंग्रेज़ी: *King Fahd bin Abdulaziz al-Saud Mosque*) या **मोस्क ऑफ़ द कस्टोडियन ऑफ़ द टू होली मोस्क्स** (अंग्रेज़ी: *Mosque of the Custodian of the Two Holy Mosques*) के नामों से भी जाना जाता है, ब्रिटिश प्रवासी शासित प्रदेश जिब्राल्टर में स्थित एक मस्जिद है। यह मस्जिद क्षेत्र के दक्षिणी सिरे पर यूरोपा पॉईंट पर स्थित है। मस्जिद का मुख जिब्राल्टर जलसन्धि और अफ़्रीकी राष्ट्र मोरक्को की तरफ़ है, जो यहाँ से केवल कुछ ही किलोमीटर की दूरी पर है।

मस्जिद जिब्राल्टर की मुस्लिम आबादी के लिए साउदी अरब के महाराजा महाराजा फहद द्वारा दिया उपहार था। इसके निर्माण में दो वर्ष का समय लगा था और पाँच मिलियन यूरो का खर्चा आया था। इसका उद्घाटन 8 अगस्त 1997 के दिन हुआ था। यह महाद्वीपीय यूरोप के सबसे दक्षिणी सिरे पर स्थित है तथा गैर-इस्लामिक राष्ट्रों की सबसे बड़ी मस्जिदों में से एक है।

मस्जिद परिसर में नमाज़ पढ़ने के हॉल के अलावा अन्य कई सुविधाएँ भी शामिल हैं, जैसे पुसतकालय, स्कूल, आदि। मस्जिद सम्पूर्ण जिब्राल्टर की मुस्लिम आबादी के लिए आधायात्मिक स्रोत है, जो जिब्राल्टर की कुल आबादी का चार प्रतिशत है तथा क्षेत्र का सबसे बड़ा अल्पसंख्यक समूह है; ईसाईयत के पश्चात सबसे बड़ा धर्म। 

## स्थिति
इब्राहिम-अल-इब्राहिम मस्जिद इबेरिया प्रायद्वीप के दक्षिणी सिरे पर स्थित ब्रिटिश प्रवासी शासित प्रदेश जिब्राल्टर में स्थित मुसलमानों का उपासना केंद्र है जिसे मस्जिद कहा जाता है। यह मस्जिद जिब्राल्टर प्रायद्वीप के दक्षिणी सिरे पर स्थित यूरोपा पॉईंट पर स्थित है। इसका मुख जिब्राल्टर जलसन्धि की तरफ़ है तथा यहाँ से उत्तरी अफ़्रीकी मुस्लिम बहुल राष्ट्र मोरक्को कुछ ही किलोमीटर दूर है।

## निर्माण
मस्जिद की इमारत साउदी अरब के महाराजा फहद ने उपहार के तौर पर जिब्राल्टर की मुस्लिम आबादी को दी थी। इमारत के निर्माण में पाँच मिलियन यूरो का खर्च आया तथा पूरे दो वर्ष का समय लगा। इसका आधिकारिक तौर पर 8 अगस्त 1997 के दिन उद्घाटन हुआ था।

यह महाद्वीपीय यूरोप के सबसे दक्षिणी सिरे पर स्थित है तथा गैर-इस्लामिक राष्ट्रों में बनी सबसे बड़ी मस्जिदों में से एक है।

## परिसर
मस्जिद में एक साथ कई लोगो के लिए नमाज़ पढ़ने कि सुविधा है। इसके साथ ही मस्जिद परिसर में एक विद्यालय, पुस्तकालय और एक लेक्चर हॉल भी है। यह विशेष रूप से नमाज़ पढ़ने के प्रयोजन से निर्मित हुई सम्पूर्ण जिब्राल्टर की एकमात्र मस्जिद है। यह जिब्राल्टर के लगभग दो हजार इस्लाम धर्म के अनुयायियों के लिए आध्यात्मिक स्रोत है, जो क्षेत्र की कुल आबादी का लगभग चार प्रतिशत है। 

## सन्दर्भ

श्रेणी:जिब्राल्टर में इस्लाम
जिब्राल्टर आम चुनाव, 2003

right|thumb|200px|पीटर करुआना
**जिब्राल्टर आम चुनाव** ब्रिटिश प्रवासी शासित प्रदेश जिब्राल्टर में 28 दिसम्बर 2003 के दिन आयोजित हुए थे। चुनाव जिब्राल्टर संसद की 15 सीटों के लिए हुए थे। चुनाव में देश की तीनों मुख्य दलों (जिब्राल्टर सोशल डैमोक्रैट्स, जिब्राल्टर लिबरल पार्टी और जिब्राल्टर सोशलिस्ट लेबर पार्टी) ने अपने उम्मीदवार उतारे थे।

जिब्राल्टर सोशल डैमोक्रैट्स ने अपने पिछले चुनाव का प्रदर्शन दोहराते हुए आठ सीटें प्राप्त करीं और पीटर करुआना पुनः जिब्राल्टर के मुख्यमंत्री बने। सोशल डैमोक्रैट्स की यह लगातार तीसरी जीत थी, जिसमें इन्होंने कुल मतदान का 51.5 लोकप्रिय वोट इक्ट्ठा किए। 

जिब्राल्टर सोशलिस्ट लेबर पार्टी ने पाँच सीटें प्राप्त करी और संसद में मुख्य विपक्षी बनी। इस चुनाव में इन्हें दो सीट का नुकसान हुआ था। जिब्राल्टर लिबरल पार्टी ने अपने पिछले प्रदर्शन में सुधार करते हुए इस बार कुल दो सीटें प्राप्त करीं। सोशलिस्ट लेबर और लिबरल पार्टी का इस चुनाव में गठबंधन था परिणामस्वरूप इस गठबंधन ने कुल सात सीटें प्राप्त करीं। 

## सन्दर्भ

2003
लाल-बाल-पाल

[thumb|right|200px| तीन नेता जिन्होंने [भारतीय स्वतन्त्रता आन्दोलन|भारतीय स्वाधीनता संग्राम की दिशा ही बदल दी।]]

लाला लाजपत राय, बाल गंगाधर तिलक और विपिन चंद्र पाल को सम्मिलित रूप से **लाल-बाल-पाल** के नाम से जाना जाता था। भारतीय स्वतंत्रता के संघर्ष में 1905 से 1918तक की अवधि में वे गरम राष्ट्रवादी विचारों के पक्षधर और प्रतीक बने रहे। वे स्वदेशी के पक्षधर थे और सभी आयातित वस्तुओं के बहिष्कार के समर्थक थे। 1905 के बंग भंग आन्दोलन में उन्होने जमकर भाग लिया। लाल-बाल-पाल की त्रिमूर्ति ने पूरे भारत में बंगाल के विभाजन के विरुद्ध लोगों को आन्दोलित किया। बंगाल में शुरू हुआ धरना, प्रदर्शन, हड़ताल, और विदेशी वस्तुओं का बहिष्कार देश के अन्य भागों में भी फैल गया।

१९०७ में भारतीय राष्ट्रीय कांग्रेस **गरम दल** और नरम दल में विभाजित हो गयी। १९०८ में तिलक ने क्रान्तिकारी प्रफुल्ल चाकी और खुदीराम बोस के बम हमले का समर्थन किया जिसके कारण उन्हें बर्मा (अब म्यांमार) स्थित मांडले की जेल भेज दिया गया। बाल गंगाधर तिलक की गिरफ्तारी, विपिन चन्द्र पाल तथा अरविन्द घोष की सक्रिय राजनीति से सन्यास लेने के कारण भारतीय स्वतंत्रता का यह का उग्र राष्ट्रवादी आन्दोलन कमजोर पड़ गया। अन्ततः १९२८ में लाला लाजपत राय की भी अंग्रेजों के लाठीचार्ज के कारण मृत्यु हो गयी।

## सन्दर्भ

## इन्हें भी देखें
*लाला लाजपत राय
*बाल गंगाधर तिलक
*विपिन चन्द्र पाल

श्रेणी:भारतीय स्वतन्त्रता संग्राम
हितेश शुक्ला

चित्र:Hitesh shukla youth leader
= हितेश शुक्ला =
हितेश शुक्ला का जन्म २० अप्रैल १९८३ को मध्य प्रदेश के मंदसौर जिले की सीतामऊ तहसील के छोटे से ग्राम मानपुरा में हुआ !
## परिवार -
उनके पिता का नाम श्री जगदीश चन्द्र शुक्ला एवं माता का नाम श्रीमती इंदिरा देवी शुक्ला है !तीन बहने और हितेश सहित कुल पंच भाई बहन है ! हितेश परिवार मे सबसे छोटे है ! इस कारण वो सबसे लाडले रहे ! परिवार में धार्मिक वातावरण के कारण सेवा और धार्मिक संस्कार उनमे बचपन से ही रहे !परिवार के आर्थिक स्थिती ठीक नहीं होने के बाद भी परिवार के संस्कारो कही असर था की सुविधाओ के आभाव को लेकर असंतोष नहीं नहीं रहा बल्कि उसको जीवन में उतार लिया ! बचपन से ही मितव्ययी रहे !
 == शिक्षा == 

उनकी प्राथमिक शिक्षा ग्राम मानपुरा में हुई 
के शासकीय विद्यालय में हुई ! पढने में वे अव्वल बचपन से रहे ! है स्कुल की पढाई तक ग्राम मानपुरा में करने बाद सीतामऊ के शासकीय श्री राम विद्यालय से हायर सेकेंडरी की पढाई कला संकाय के इतिहास, भूगोल के विषयों के साथ उत्तीर्ण की! उच्च शिक्षा मंदसौर जाने की बारी आई लेकिन परिवार के आर्थिक हालात इसे नहीं थे की इतने रूपये खर्च कर पढाई हेतु भेज सके लेकिन जहाँ चाह वहां राह उनके बड़े भाई ने हाँ कर दी फिर भी आर्थिक समस्याओ से बी तक अनभिज्ञ हितेश को परिवार की समस्या ध्यान में आने लगी शासकीय स्नातकोत्तर महाविद्यालय के बी. ए. प्रथम वर्ष में भूगोल, संस्कृत साहित्य और राजनीती विज्ञानं विषय के साथ की पढाई में जुट गये ! लेकिन मन में आत्म निर्भर होने की बात आने लगी क्योकि बी घर रूपये मांगना ठीक नहीं लगता था और हलत भी इसे नहीं थे की परिवर उनकी पढाई का बोझ उठा सके !उन्होंने एक एसटीडी पीसीओ पर नोकरी कर ली जिससे उनका कमरा किराया और हाथ खर्च चलने लगा ! बाद में कुछ दोस्तों के साथ मिलकर कमरा लिया ताकि किया बचाकर अध्ययन का खर्च भी निकाला जा सके ! इस तरह महाविद्यालय में पढ़ते हुए अपना खर्च निकलने लगे एवं अपनी बी. ए. की परीक्षा अच्छे अंको से उत्तीर्ण की !
    --रुचियां एवं प्रतिभा--
भाषण कला, कविताये, लेख लेखन, पढना, घूमना, गाँव में रहते हुए कबड्डी खोखो और स्कुल के मैदान में क्रिकेट भी खूब खेले !
राजस्थान रत्न

**राजस्थान रत्न**, राजस्थान सरकार द्वारा दिया जाने वाला सर्वोच्च पुरस्कार है, जो 2012 से प्रारंभ हुआ। 2016 का राजस्थान रत्न पुरस्कार डॉ मंजुल भार्गव (गणित के प्रोफेसर) को दिया गया।

2019 में 17 बड़ी कम्पनीयो को यह पुरस्कार दिया गया ।
इसका आयोजन जयपुर में किया गया।

2022 में 6 विभूतियों को पुरस्कार दिया गया 
>भारत के पूर्व मुख्य न्यायाधीश आरएम लोढ़ा 
>दलवीर भंडारी 
>अनिल अग्रवाल 
>एलएन मित्तल 
>केसी माली
>शीन काफ निज़ाम 

श्रेणी:राजस्थान
शांता कुमार

**शांता कुमार** (जन्म १२ सितम्बर १९३४) हिमाचल प्रदेश के भूतपूर्व मुख्यमंत्री और भारत सरकार के भूतपूर्व मंत्री है। वह भारतीय जनता पार्टी के एक नेता है। १९७७ में वह पहली बार हिमाचल प्रदेश के गैर - कांग्रेसी मुख्यमंत्री बने। 1982 में वह पुनः विधानसभा में लौटे और प्रतिपक्षी सदस्य रहे। 1985 में राज्य असेंबली चुनाव हार गए। 1986 से 1990 तक ये राज्य भारतीय जनता पार्टी के अध्यक्ष बने। फरवरी 1990 में इनको पालमपुर और सुलह निर्वाचन क्षेत्रों से जीत मिली तथा भारतीय जनता पार्टी का नेता चुने गए। यह पुनः मुख्यमंत्री बने। 1993 में इन्होंने सुलह विधानसभा क्षेत्र से चुनाव लड़ा, किंतु पराजित हुए। यह केंद्र में अटल बिहारी वाजपेयी के नेतृत्व में बनी एनडीए सरकार में मंत्री भी रहे। वर्तमान में आप भाजपा के एक सक्रिय नेता हैं। शांता कुमार दो बार हिमाचल प्रदेश राज्य के मुख्यमंत्री रहे चुके है।

## सन्दर्भ

श्रेणी:1934 में जन्मे लोग
श्रेणी:जीवित लोग
श्रेणी:हिमाचल प्रदेश के मुख्यमंत्री
श्रेणी:९वीं लोक सभा के सदस्य
श्रेणी:१२वीं लोक सभा के सदस्य
श्रेणी:१३वीं लोक सभा के सदस्य
श्रेणी:भारतीय जनता पार्टी के मुख्यमंत्री
श्रेणी:हिमाचल प्रदेश के लोग
छाल

काष्ठीय वृक्षों के तना, शाखा, जड़ आदि के सबसे ऊपरी आवरण को **छाल** या **वल्क** (Bark) कहते हैं। 'छाल' तकनीकी शब्द नहीं है। छाल को दो भागों में बंटा हुआ मान सकते हैं - आन्तरिक वल्क और बाह्य वल्क। आन्तरिक वल्क में जीवित ऊतक होते हैं जबकि बाह्य वल्क में मृत ऊतक होते हैं।

श्रेणी:पादप कार्यिकी
दक्षिण एशिया की पाक-प्रणाली में प्रयुक्त पादपों की सूची

नीचे की दक्षिण एशिया के व्यंजनों में प्रयोग किए जाने वाले पादप या उनके अंगों के नाम हिन्दी तथा अन्य भारतीय भाषाओं में दिए गए हैं-

## [[दाल|दालें]]

## अन्न (Cereals)

## मसाले

## ककड़ी, लौकी, कुम्हड़े आदि (Cucumbers, gourds, and squashes)

## शाक (Leaf vegetables)

## मूलीय तरकारी (Root vegetables)

## अन्य तरकारियाँ

## बादाम, अखरोट आदि (Nuts)

## फलियाँ (Legumes)

## आटा

## फल

श्रेणी:भारतीय खाना
श्रेणी:दक्षिण एशिया
श्रेणी:पादप
कुलोत्तुंग चोल द्वितीय

**कुलोत्तुंग चोल द्वितीय** (११३३-११५० इ.) कुलोत्तुंग (प्रथम) का पौत्र और विक्रम चोल का पुत्र। इसका शासनकाल राजनीतिक दृष्टि से पूर्णत: शांति का था। इसकी ऐतिहासिक ख्याति अन्य कारण से है। इसके पिता विक्रम चोल ने चिदंबरम् के सुविख्यात मंदिर के नवीनीकरण और विस्तार का कार्य आरंभ किया था। उसे इसने पूरा किया। इस क्रम में नटराज के मंदिर के आँगन में गोविंदराज की जो मूर्ति प्रतिष्ठित थी, उसे निकलवा कर समुद्र में फेंकवा दिया। कहा जाता है कि रामानुज ने इस मूर्ति को समुद्र में से निकलवाकर तिरुपति में प्रतिष्ठित किया था। बहुत दिनों बाद विजयनगर के रामराय ने उस मूर्ति को अपने मूल स्थान पर पुन: प्रतिष्ठित किया।

श्रेणी:भारतीय शासक
श्रेणी:भारत का इतिहास
कुलोत्तुंग चोल तृतीय

**कुलोत्तुंग चोल तृतीय** (१२०५-१२१८ ई.) चोल राज्य के वैभव के अपकर्षकाल का शासक था। इसने पहले तो पांड्यनरेश जटावर्मन कुलेश्वर को बुरी तरह पराजित किया था। बाद में उसने होयसल नरेश वल्लाल (द्वितीय) की सहायता से ही अपने राज्य पर अधिकार प्राप्त किया; किंतु उसे पांड्य नरेश की अधीनता स्वीकार करनी पड़ी। इसकी ख्याति कुभकोणम् के निकट त्रिभुवनम् में कंपहरेश्वर का मंदिर बनवाने के लिए हैं। इसके ही शासनकाल में कंबन ने रामावतारम् (तमिल रामायण) की रचना की थी।

श्रेणी:चोल वंश
श्रेणी:भारतीय शासक
सानो बनैल

**सानो बनैल** या **बौना सूअर** (Pygmy hog), जिसका वैज्ञानिक नाम **पोर्कूला सैल्वेनिया** (Porcula salvania) है, विश्व की सबसे दुर्लभ सूअर जाति है। यह सूअरों के **पोर्कूला** (Porcula) जीववैज्ञानिक वंश की एकमात्र जाति भी है। यह केवल भारत के उत्तर प्रदेश से असम राज्यों में हिमालय की चरण-शृंखलाओं में और पड़ोस के कुछ नेपाल के क्षेत्रों में ही पाई जाती है।

## विलुप्तप्राय
विश्व में वर्तमान में इनकी संख्या 150 से भी कम है। हाल ही में किये गये कुछ संरक्षण उपायों के इस गंभीर रूप से लुप्तप्राय प्रजाति के जंगल में जीवित रहने की संभावनाओं में सुधार हुआ है।

## इन्हें भी देखें
* सूअर
* सुइना

## सन्दर्भ

श्रेणी:सूइडाए
श्रेणी:भारत के स्तनधारी
श्रेणी:नेपाल के स्तनधारी
अच्छा राई रसिक

**अच्छा राई रसिक ** (1928-1952) नेपाली में हास्य-व्यंग्य से भरपूर कहानियों के लिए लोकप्रिय कथाकार। इनका उपन्यास **[[लग्न और दो भान|लगन और दोभान]]** तथा कहानी संग्रह **[[सप्तकोशी]]** प्रकाशित है।
## सन्दर्भ

श्रेणी:नेपाली साहित्यकार
श्रेणी:1928 में जन्मे लोग
श्रेणी:१९५२ में निधन
अविनाश श्रेष्ठ

जन्म: 14 मई 1957 गुवाहाटी,असम मे। नेपाली साहित्य के प्रतिष्ठित कवि-नाटककार ,कथाकार एवं साहित्यिक पत्रकार हैं। 1982 में कविता के लिए रत्न श्री स्वर्ण पदक से सम्मानित। तीन कविता संग्रह और एक नाटक संग्रह 'अस्वस्थामा हतोहत:'तथा कहानीसंग्रह " तान्या , इन्द्रकमल र अन्धकार " प्रकाशित। फिलहाल राष्ट्रीय प्रज्ञा प्रतिष्ठान की पत्रिका 'समकालीन साहित्य' के कार्यकारी संपादक।

## सन्दर्भ

श्रेणी:नेपाली साहित्यकार
श्रेणी:1955 में जन्मे लोग
श्रेणी:जीवित लोग